

**UPRAVNI ODJEL ZA PRORAČUN I FINACIJE**

**KLASA: 112-06/16-01/67**

**URBROJ: 2198/1-12/1-16-6**

**Zadar, 26. rujna 2016. godine**

Na temelju članka 17., 19. stavka 1. i članka 86. Zakona o službenicima i namještenicima u lokalnoj i područnoj (regionalnoj) samoupravi («Narodne novine» broj 86/08, 61/11), pročelnica Upravnog odjela za proračun i financije, objavljuje

**UPUTE I OBAVIJESTI KANDIDATIMA**

**koji podnose prijavu na javni natječaj za prijam u službu**

**VJEŽBENIKA U UPRAVNI ODJEL ZA PRORAČUN I FINANCIJE**

Javni natječaj za prijam u službu vježbenika radi osposobljavanja za obavljanje poslova radnog mjesta viši stručni suradnik (radno mjesto broj 31. iz Pravilnika o unutarnjem redu upravnih tijela Zadarske županije), 1 izvršitelj, u Upravni odjel za proračun i financije, na određeno vrijeme od 12 mjeseci, uz probni rad u trajanju od 3 mjeseca, objavljen je „Narodnim novinama“ broj 85/2016 od 23. rujna 2016. godine.

Od dana objave javnog natječaja u „Narodnim novinama“ počinje teći rok od 10 dana za podnošenje prijava na javni natječaj. Posljednji dan za podnošenje prijava na javni natječaj je 3. listopada 2016. godine. Prijava je podnesena u roku ako je prije isteka roka zaprimljena u pisarnici Zadarske županije, Božidara Petranovića 8, 23000 Zadar, a ako je prijava upućena poštom preporučeno ili predana ovlaštenom pružatelju poštanskih usluga, dan predaje pošti, odnosno ovlaštenom pružatelju poštanskih usluga smatra se danom predaje javnopravnom tijelu kojem je upućena.

**Kandidat koji ima pravo prednosti kod prijma u službu prema posebnom zakonu, dužan je u prijavi na javni natječaj pozvati se na to pravo i ima prednost u odnosu na ostale kandidate samo pod jednakim uvjetima, a podaci o ostvarivanju prava prednosti dostupni su na linku [ostvarivanje prava prednosti.](http://www.zadarska-zupanija.hr/oglas_prije_u_sluzbu_ruralni/ostvarivanje_prava_prednosti.docx)**

**I. Opis poslova radnog mjesta viši stručni suradnik u Upravnom odjelu za proračun i financije, prema Pravilniku o unutarnjem redu upravnih tijela Zadarske županije:**

- aktivno sudjeluje u izradi svih nacrta prijedloga akata u skladu s postojećim propisima kao i izradi financijskih izviješća,

- prati i analizira ostvarivanje prihoda i primitaka, izvršavanje rashoda i izdataka proračuna,

- koordinira i kontrolira rad i akte proračunskih korisnika županijskog proračuna,

- pomaže pri izradi proračuna za tekuću proračunsku godinu i projekcija za slijedeće dvije godine, kao i pri izradi Izmjena i dopuna proračuna,

- pomaže pri izradi Godišnjeg izvještaja o izvršenju proračuna i izradi Polugodišnjeg izvještaja o izvršenju proračuna,

- koordinacija uspostavljanja i razvoja metodologije financijskog upravljanja i sustava unutarnjih financijskih kontrola koje se primarno odnose na prethodne i naknadne financijske kontrole, financije računovodstva i financijskog izvještavanja,

- sastavljanje knjige (mape) poslovnih procesa i ažuriranja iste,

- analiza razlika u dijelu sustavnog praćenja prihoda i primitaka, izvršavanja rashoda i izdataka, praćenje imovine i obveza te odgovarajuće provjere sigurnosti i zaštite financijske i nefinancijske imovine, postupka javne nabave i upravljanja projektima,

- ustrojavanje registra rizika,

- donošenje i praćenja Plana financijskog upravljanja i kontrola Izrada godišnjeg Izvješća o stanju i napretku financijskog upravljanja i kontrola,

- suradnja sa Središnjom harmonizacijskom jedinicom Ministarstva financija i unutarnjom revizijom,

- drugostupanjsko upravno rješavanje koje se provodi u predmetima žalbi protiv rješenja u predmetima općinskih i gradskih poreza,

- pomaže kod kontrole ispravnosti financijskih akata jedinica lokalne samouprave i uprave,

- kontrola praćenja, evidentiranja i izvješćivanja na poslovima vezanim za koncesije na pomorskom dobru,

- praćenje zakonskih propisa te akata predstavničkog i izvršnog tijela. Izrada potrebnih analiza za potrebe Odjela po nalogu pročelnika,

- obavlja i druge poslove koji mu se povjere.

**II. Podaci o plaći:**

Temeljem članka 8. Zakona o plaćama službenika i namještenika u lokalnoj i područnoj (regionalnoj) samoupravi („Narodne novine“ broj 28/10) plaću službenika, odnosno namještenika u upravnim odjelima i službama jedinica lokalne i područne (regionalne) samouprave čini umnožak koeficijenta složenosti poslova radnog mjesta na koje je službenik odnosno namještenik raspoređen i osnovice za obračun plaće, uvećan za 0,5 za svaku navršenu godinu radnog staža.

Za vrijeme trajanja vježbeničkog staža vježbenik ima pravo na 85% plaće poslova radnog mjesta najniže složenosti njegove stručne spreme.

Koeficijent složenosti poslova radnog mjesta viši stručni suradnik je 1,99, utvrđen temeljem točke II. Odluke o koeficijentima za obračun plaća službenika i namještenika Zadarske županije („Službeni glasnik Zadarske županije“ broj 18/10, 14/13).

Osnovica za izračun plaće utvrđena je Odlukom o visini osnovice za obračun plaća službenika i namještenika Zadarske županije („Službeni glasnik Zadarske županije“ broj 04/11, 14/13).

**III. Način obavljanja prethodne provjere znanja i sposobnosti kandidata:**

Prethodna provjera znanja i sposobnosti kandidata temelji se na članku 22. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11), a provodi je tročlano Povjerenstvo za provedbu javnog natječaja imenovano od strane pročelnice Upravnog odjela za proračun i financije.

Pravo pristupa na prethodnu provjeru znanja i sposobnosti imat će kandidati koji dostave pravovremene i potpune prijave te koji udovoljavaju propisanim i objavljenim uvjetima javnog natječaja. Poziv na prethodnu provjeru znanja i sposobnosti bit će objavljen na mrežnoj stranici Zadarske županije [www.zadarska-zupanija.hr](http://www.zadarska-zupanija.hr),te na oglasnoj ploči Doma Županije, Božidara Petranovića 8, Zadar, najmanje pet dana prije održavanja provjere.

Podnositelji nepravodobnih i nepotpunih prijava kao i podnositelji koji ne udovoljavaju propisanim i objavljenim uvjetima javnog natječaja neće se smatrati kandidatima, te će im biti upućena odgovarajuća pisana obavijest.

Prethodna provjera znanja i sposobnosti kandidata obavlja se putem pisanog testiranja i intervjua.

Pravni izvori za pripremanje kandidata za prethodnu provjeru znanja za vježbenika u Upravnom odjelu za proračun i financije, su sljedeći:

1. Statut Zadarske županije („Službeni glasnik Zadarske županije“ 15/09, 7/10, 11/10, 4/12, 2/13, 14/13),
2. Zakon o proračunu („Narodne novine“ broj 87/08, 136/12, 15/15),
3. Zakon o financiranju jedinica lokalne i područne (regionalne) samouprave („Narodne Novine“ broj 117/93, 69/97, 33/00, 73/00, 127/00, 59/01, 107/01, 117/01, 150/02, 147/03, 132/06, 26/07, 73/08, 25/12, 147/14, 100/15),
4. Pravilnik o proračunskom računovodstvu i računskom planu („Narodne novine“ 124/14, 115/15),
5. Pravilnik o proračunskim klasifikacijama („Narodne Novine“ broj 26/10, 120/13),
6. Pravilnik o financijskom izvještavanju u proračunskom računovodstvu („Narodne Novine“ broj 32/11, 3/15),
7. Pravilnik o polugodišnjem i godišnjem izvještaju o izvršenju proračuna („Narodne Novine“ broj 24/13).

Izvori za pripremu kandidata objavljeni u „Narodnim novinama“ dostupni su na mrežnoj stranici [narodne novine](http://narodne-novine.nn.hr/oglasi/default.aspx),a izvor objavljen u „Službenom glasniku Zadarske županije“ dostupan je na linku [zadarska županija-službeni glasnici](http://glasnik.zadarska-zupanija.hr/) .

Za svaki dio provjere kandidatima se dodjeljuje određeni broj bodova od 1 do10.

Maksimalan broj bodova koje kandidati mogu ostvariti na prethodnoj provjeri znanja i sposobnosti iznosi 20 bodova (10 bodova iz pisanog testiranja i 10 bodova temeljem provedenog intervjua).

Pisani test sastoji se od ukupno 20 pitanja. Bodovanje pisanog testiranja vršit će se na način da broj točnih odgovora bude podijeljen sa 2, što zaokruženo na jednu decimalu daje broj bodova postignutih na pisanom testu. Maksimalan broj bodova koji kandidat može ostvariti na pisanom testu je 10 bodova.

Smatra se da je kandidat položio pisani test ako je ostvario najmanje ili više od 50% bodova na provedenom testiranju.

S kandidatom koji na pisanom testiranju ostvari najmanje ili više od 50% ukupnog mogućeg broja bodova, Povjerenstvo za provedbu javnog natječaja provest će intervju istog dana.

Povjerenstvo kroz intervju s kandidatima utvrđuje interese, profesionalne ciljeve i motivaciju kandidata za rad na radnom mjestu za koje je podnio prijavu.

Intervju se boduje na način da svaki član Povjerenstva boduje kandidata, od 1 do 10, te se zbroj njihovih bodova dijeli s brojem članova Povjerenstva, i dobiveni iznos čini (prosjek) bodovne ocjene.

Maksimalan broj bodova koji kandidat može ostvariti na intervjuu je 10 bodova.

**IV. U nastavku donosimo još nekoliko informacija o natječajnom postupku:**

1. Molimo podnositelje da u prijavi prilože sve isprave naznačene u javnom natječaju budući da manjak samo jedne isprave isključuje podnositelja iz statusa kandidata. Ukoliko utvrdite da je potrebno dopuniti prijavu koju ste već podnijeli, to je moguće učiniti zaključno do posljednjeg dana za podnošenje prijave na javni natječaj.
2. Izvadak iz Zakona o službenicima i namještenicima u lokalnoj i područnoj (regionalnoj) samoupravi („Narodne novine“ 86/08, 61/11), a koji se odnosi na natječajni postupak, dostupan je na linku [izvadak iz zakona](http://www.zadarska-zupanija.hr/oglas_prije_u_sluzbu_ruralni/izvadak_iz_zakona.pdf).

Riječni i pojmovni skupovi u ovom dokumentu koji imaju rodno značenje, bez obzira jesu li korišteni u muškom i ženskom rodu, odnose se na jednak način na muški i ženski rod.

Ovaj dokument je objavljen na oglasnoj ploči i mrežnim stranicama Zadarske županije ([www.zadarska-zupanija.hr](http://www.zadarska-zupanija.hr)) dana 26. rujna 2016. godine.

**PROČELNICA**

**v.r., Bibijana Baričević, dipl. oec.**